నిబంధనలు సైతం సడలించాలి: నీతిఆయోగ్న్యూఢిల్లీ, సెప్టెంబరు 3 (ఆంధ్రజ్యోతి): నిత్యావసర సరుకుల చట్టం నుంచి వ్యవసాయ ఉత్పత్తులను తొలగించాలని కేంద్ర ప్రభుత్వానికి నీతిఆయోగ్ సిఫార్సు చేసింది. తక్కువ మంది వర్తకులతో వ్యవస్థీకృత ట్రేడింగ్కు అవకాశం ఇవ్వాలని సూచించింది. వ్యవస్థీకృత ట్రేడింగ్తో హ్యాండ్లింగ్ చార్జీలు, ఇతర ధరలు తగ్గి  రైతుల ఆదాయం రెట్టింపు అయ్యేందుకు దోహదం చేస్తుందని అభిప్రాయపడింది. వ్యవసాయ ఉత్పత్తుల విక్రయాలపై నియంత్రణలను ఎత్తివేస్తే పెద్ద పెద్ద వర్తకులు ఈ రంగంలో ప్రవేశించే అవకాశం ఉంటుందని పేర్కొంది. ఫలితంగా పోటీతత్వం పెరిగి రైతులకు లాభం చేకూరుతుందని వెల్లడించింది. ప్రస్తుతం ఉన్న నిబంధనల కారణంగా మౌలిక సదుపాయాలపై పెట్టుబడులు పెట్టేందుకు పెద్ద సంస్థలు ముందుకు రావడం లేదని తెలిపింది. ఫుడ్ ప్రాసెసింగ్ పరిశ్రమలకు భారీ ఎత్తున వ్యవసాయ ఉత్పత్తుల అవసరం ఉన్నా నిల్వ సామర్థ్యం లేక పూర్తి స్థాయిలో పని చేయలేకపోతున్నాయని పేర్కొంది. ఈ నేపథ్యంలో వ్యవసాయ ఉత్పత్తుల రంగంలో మౌలిక సదుపాయాలు కల్పించేందుకు భారీగా పెట్టుబడులు అవసరమని వివరించింది. కాగా, ఈ ప్రతిపాదనపై ఇప్పటికే కేంద్రం పరిధిలో విస్తృత చర్చలు జరిగినట్లు తెలిసింది. ఈ చట్టాన్ని అమలు చేసే వినియోగదారుల వ్యవహారాల శాఖ ఆమోదంతో రాష్ట్రాలతోనూ ఓ సారి చర్చించాలని అధికారులు నిర్ణయించారు. అయితే ముందుగా ఈ ప్రతిపాదనను కేంద్ర వినియోగదారుల వ్యవహారాలశాఖ వ్యతిరేకించినట్లు సమాచారం. తక్కువ మంది వర్తకులకు మాత్రమే అవకాశం ఇస్తే ఉత్పత్తులను బ్లాక్ మార్కెట్కు తరలించే అవకాశం ఉంటుందని, దానివల్ల ధరలు పెరిగే ప్రమాదం ఉందని ఆ శాఖ వాదించినట్లు తెలుస్తోంది. త్వరలో ఈ విషయంపై తుది నిర్ణయం తీసుకోనున్నట్లు అధికార వర్గాలు వెల్లడించాయి.
nibandhanalu saitam sadalinchaali: neethiayognyuudilli, septembaru 3 (aandhrajyoti): nityavasara sarukula chattam nunchi vyavasaaya utpattulanu tolaginchaalani kendra prabhutvaaniki neethiayog sifaarsu chesindi. takkuva mandi vartakulato vyavastheekruta tradingku avakaasam ivvaalani suuchimchimdi. vyavastheekruta tradingto handling chaarjeelu, itara dharalu taggi  raitula aadaayam rettimpu ayyenduku dohadam chestundani abhipraayapadindi. vyavasaaya utpattula vikrayaalapai niyantranalanu ettiveste pedda pedda vartakulu ee rangamlo pravesinche avakaasam untundani perkondi. phalitamgaa potitatvam perigi raitulaku laabham chekurutundani velladinchindi. prastutam unna nibandhanala kaaranamgaa moulika sadupaayaalapai pettubadulu pettenduku pedda samsthalu munduku ravadam ledani telipindi. fud prossesing parisramalaku bhari ettuna vyavasaaya utpattula avasaram unna nilva saamarthyam leka puurti sthaayilo pani cheyalekapotunnayani perkondi. ee nepathyamlo vyavasaaya utpattula rangamlo moulika sadupaayaalu kalpinchenduku bhariga pettubadulu avasaramani vivarinchindi. kaga, ee pratipaadanapai ippatike kendram paridhilo vistruta charchalu jariginatlu telisindi. ee chattaanni amalu chese viniyogadaarula vyavahaaraala saakha aamodamto raashtraalatoonuu oo saari charchinchaalani adhikaarulu nirnayinchaaru. ayithe mundugaa ee pratipaadananu kendra viniyogadaarula vyavahaaraalasaakha vyatirekinchinatlu samacharam. takkuva mandi vartakulaku matrame avakaasam iste utpattulanu black marketku taralinche avakaasam untundani, daanivalla dharalu perige pramaadam undani aa saakha vaadinchinatlu telustondi. twaralo ee vishayampai tudi nirnayam teesukonunnatlu adhikara vargaalu velladinchaayi.